JJ-Street

**JJ-Street Tantsukool** on Eestis tegutsev tänavatantsukool, mis on asutatud 2003. aastal. 

JJ-Streedi looja Joel Juht alustas tantsutreeninguid Jõgeval 1983. aastal. Hiljem liitus ta hiphop-tantsugrupiga 34U (Three for You) ja 1997. aastal hakkas läbi viima hiphop-tantsutrenni. 2003. aastal sai JJ-Streetist ametlik tantsukool, mis algul tegutses Kopli linnaosas ja hiljem Tallinna vanalinnas. 2020. aastatest asub JJ-Streeti peakontor Tallinnas Filtri teel. JJ-Streeti tantsukool on ainuke tantsukool Eestis, millel on Haridusministeeriumi kinnitatud õppekavad. 

Alates 2025. aasta septembrist on JJ-Street tänavatantsuspordikool.

## Tegevus
### Tantsustiilid
JJ-Street tantsukoolis õpetatakse kahtteist tantsustiili: hiphop, *[[Hip-Hop Heels]]*, *[[House dance]]*, *[[Locking]]*, *[[Popping]]*, *Breaking*, *[[Krump]]*, *[[Vogue tants|Vogue]]*, *[[Waacking]]*, *[[Dancehall]]*. Lisaks neile tantsustiilidele õpetatakse JJ-Streetis ka parkuuri, akrobaatikat.

### Korraldatud üritused
JJ-Street on korraldanud alates 2009. aastast rahvusvahelist tänavakultuurifestivali JJ-Street Baltic Session ja 2020. aastast lavastust JJ-Street Streetshow. Kooli traditsioon on iga-aastane suvine tantsulaager. Korraldatud on keeleõppelaagreid Ukraina põgenikest lastele ja noortele. 2022. aastal algatati "Eesti suurim süda", mille käigus moodustavad kogukonnad inimkettidest südamekujusid ja suurima inimeste arvuga süda võidab rändkarika.

### Välistreenerid
Lisaks Eesti treeneritele, kellest enamus on kasvanud välja kooli õpilastest, õpetavad JJ Streeti tantsukoolis Inglismaal elav Renegade (Kevin Gopie), Rootsist pärit treener Oskar “Supreme”, Gemini ja King Charles.

## Õigusvaidlused
JJ-Street ei maksnud Eesti Esitajate Liidule treeningutel kasutatud muusika eest autoritasu, viidates sellele, et autoriõiguse seadus teeb erandi haridusasutustele. 2023. aastal otsustas Riigikohus, et see erand JJ-Streetile ei laiene, sest kasutatav muusika teenib ettevõtluse eesmärki..

2021. aastal ilmus Eesti Päevalehes artikkel "Tantsusammul hirmuvalitsuseni. Joel Juhti kultusliku tantsukooli rääkimata lood" ja 2024. aastal avaldas Levila loo "“Ära vanematele räägi”: JJ-Streeti tume pool". Artiklites käsitletakse noorte tantsukooli liikmete manipulatsiooni ja survestamist, mille keskmes on kooli omanik ja asutaja Joel Juht. Samuti tuleb artiklitest välja, et Joel Juhtiga seotud mittetulundusühingud teenivad märkimisväärset tulu.

2024. aasta lõpus avaldas Levila jätkuartikli "Riik asub JJ-Streeti uurima", millest selgub, et haridus- ja teadusministeerium on alustanud järelevalvemenetlust. Õppekavast leiti mitmeid puudusi (huvikoolil puudub hoole- ja õppenõukogu, õppemaksu on suurendatud rohkem, kui seadus lubab, ning kool peab tagama huvialade õpetamise õppekavade alusel kõigile õppuritele), mis tuli lahendada 2025. aasta 1. maiks.

Levila avaldas 2025. aasta 20. veebruaril YouTube'is videoloo, kus endised õpilased ja treenerid kirjeldasid JJ-Streetis toimunut. Joel Juht on süüdistusi eitanud ja keeldunud artiklites kirjeldatut kommenteerimast.

2025. aasta märtsis avaldas Haridus- ja Teadusministeerium järelevalve tulemused ja JJ-Street saatis kohe pärast seda välja pressiteate, mille kohaselt mingeid suhtlusprobleeme ei tuvastatud. Levila toob siiski esile, et järelevalve ei keskendunud suhtluse ega kooli õhustiku uurimisele ega ka finantstegevusele, aga siiski leiti menetluse tulemusena, et teistes tantsukoolides käimise keeluga piirab JJ-Street õpilaste õigusi, kõigi stiilide õppimise nõue teeb võimatuks õppekava täielikult läbida ehk seega kooli lõpetada ning õpilastel on koolis varjatud kohustused, mis ei kajastu ametlikus õppekavas. Samuti toodi välja, et õppemaksu tõus on olnud suurem kui seaduses lubatud, puudub hoolekogu ja õppenõukogu ning ametlikus teabes on ebamäärased nii õpilaste kui ka õpetajate arv. Kool nõustus kodukorda muutma ja andis teada plaanitavatest muudatustest õppekavas.

## Viited

## Välislingid
* Koduleht

*https://arileht.delfi.ee/artikkel/120265426/jj-street-tanavatantsukool-mis-pariselt-hoolib 
*https://www.ohtuleht.ee/1130580/moned-tantsud-lopevad-larmakalt-aga-opetavad-rohkem-kui-plaksutav-publik
*https://arvamus.postimees.ee/8223218/joel-juht-elu-parast-skandaali-kui-tundub-et-sind-on-maha-maetud-siis-mis-saab-edasi
*https://tartu.postimees.ee/8140863/video-ja-galerii-esimest-aastat-spordiks-peetavas-tanavatantsus-votsid-mootu-nii-lapsed-kui-taiskasvanud
*https://menu.err.ee/280670/tantsukooli-jj-street-asutaja-minu-missioon-ei-ole-olnud-kunagi-teha-seda-raha-parast
*https://menu.err.ee/282063/jj-street-tantsukooli-treener-mari-venski-palvis-tartu-linna-tunnustuse
*https://www.hm.ee/uudised/ministeerium-ootab-inimeste-kogemuslugusid-jj-street-tantsukooli-kohta
*https://pohjarannik.postimees.ee/8193814/eesti-suurim-suda-sundis-tanavu-narvas
*https://pohjarannik.postimees.ee/8189601/pildigale
*https://www.err.ee/1609858185/jj-street-tantsukool-sai-ministeeriumi-heakskiidu-tegevuse-jatkamiseks
*https://ringfm.treraadio.ee/uudised/60093/kogukonnaalgatus-suurim-suda-toob-8-veebruaril-inimesed-kokku-45-erinevas-sudames-ule-eesti
*https://jjstreet.ee/jj-street-treenerid-voitsid-hispaanias-tantsuvoistluse/